Siup Tatapak
Sabtu, 14 Maret 2015 00:29
PALUI sudah labih satangah tahun umpat manyupir. Macam-macam pangalaman dirasainya makanya banyak kisah nang rami dipandirakan.
Gawian jadi supir itu nyaman-nyaman sakit Lui ai, ujar Garbus mamanderi Palui.
Hau, kanapa maka ikam baucap kaya itu, ujar Palui. Karna sahaharatnya supir kada cagar sugih jua, padahal awak uyuh, umur makin batuha dan hasilnya paspasan, ujar Garbus manarusakan panderannya.
Panderan ikam itu sama wan manyindir aku, ujar Palui.
Astaga, ampun maaf Luilah. Aku kada ingat bahwa ikampun sawat jua manyirap jadi supir, ujar Garbus.
Napa nang ikam panderakan itu bujur samunyaan Bus ai, karna sakukuatnya aku manyupir kada cagar sugih, nang pasti cagar sugih adalah nang ampun mutur. Karna sidin-sidin itu duduk bacungkung di kursi tiap kamarian tarima duit saturan, ujar Palui.
Kalu kaya itu artinya aku kada manyindir tapi nyata dah, ujar Garbus balulucu.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn